Lokationen var det østligste på Mykonos og i et mørkt område uden belysning. Du kan ikke komme længere ud. Det betød også, det var en nødvendighed at leje en bil for at handle og bare komme rundt. Det betød, det kostede ekstra 500 €. Da vi ankom omkring kl. 15:00, var der blot vand i køleskabet. Nærmeste supermarked lå ca. 4 km væk, så vi var nødsaget til at gå frem og tilbage - 8 km. i et ikke særligt rart tærren. Vi var ærgerlige over, vi ikke blev oplyst, det var en ide at handle lidt ind, inden vi ankom. Dog var både Sokol og hjælperen behjælpelig med at komme i kontakt med biludlejning. De 500€ det kostede ekstra, kunne vi dog have brugt på et hotel nærmere centrum (ca. 25-30 min. væk.). Vi ønskede dog et hotel længere væk fra festlighederne i centrum for at holde et romantisk “getaway”, men hotellet var desværre også ret populært blandt yngre festglade, som festede til 3-4 om natten. Lejlighederne var desværre meget lydt, så vi vågnede hver nat. Det er selvfølgelig ikke noget, Sokol styrer, men det ødelagde desværre en stor del af ferien. Lejlighederne er helt nye og der er stort potentiale - det kunne måske være en ide at lave ordensregler ift. musik og fest. Og så ville det være oplagt at lave det som romantiske lejligheder for par på bryllupsrejser eller dem, som ønsker at nyde stilheden væk fra byen.
Badet var desværre ikke ordentligt rengjort - de første aftener stod badet i vand, da unidrain ikke var rengjort for hår. Men der blev dog bestilt en vvs’er, der kom indenfor 1 time. Stor ros!
Sokol og medhjælperne var dog utroligt søde til at hjælpe med alle vore spørgsmål.